Video: Polisie trek ‘VVV’ van die pad‘n Skermskoot uit die video Die wenkbroue van Wexford-inwoners in Ierland het behoorlik gelig toe plaaslike polisie die afgelope week ŉ vreemde vlieënde voorwerp (VVV) van die pad afgetrek het. Dié tuig lyk soos ŉ klein ruimtetuig, en het deur die strate van Wexford gery. Die tuig het omtrent aandag onder verbygangers getrek. Dit was darem nie deur buiteruimtelike wesens beman nie! Die “VVV” is vir ŉ projek ontwerp en vervaardig deur die plaaslike kunstenaar Ali Kemar Ali en word by die Common Ground Kunsuitstalling in Ierland uitgestal. Dié kunsuitstalling het vanjaar ŉ ruimtetema. Die tuig is gebou uit veselglas en word met ŉ afstandbeheerder beweeg. Die tuig beweeg deur masjinerie van twee elektriese bromponies, en het ŉ rookmasjien en laser. Foto’s en videobeelde wys hoe Ierse polisie dié tuig aftrek om agter die kap van die byl te kom. Bron: The Telegraph